

 REPUBLIKA HRVATSKA

OPĆINSKO DRŽAVNO ODVJETNIŠTVO

 U SLAVONSKOM BRODU

 Slavonski Brod, Trg pobjede 2

Broj: P-10/2024-16

Slavonski Brod, 3. lipanj 2024.

IR/IR

U svezi članka 10. i 11. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17 i 89/19, dalje Uredba) te Javnog natječaja Općinskog državnog odvjetništva u Slavonskom Brodu objavljenog u Narodnim novinama br. 62/24 od 22. svibnja 2024., na web stranici Ministarstva pravosuđa, uprave i digitalne transformacije, web stranici Državnog odvjetništva Republike Hrvatske i web stranici nadležne službe za zapošljavanje za prijam u državnu službu državnoodvjetničkog savjetnika - 3 izvršitelj/ica, donosi se sljedeća

OBAVIJEST

 I. Testiranje kandidata/kinja koji su podnijeli pravovremene i uredne prijave te ispunjavaju formalne uvjete za radno mjesto:

* državnoodvjetničkog savjetnika - 3 izvršitelj/ica, održat će se

 dana 10. lipanj 2024. (ponedjeljak), s početkom u 09,00 sati.

u prostorijama Općinskog državnog odvjetništva u Slavonskom Brodu,

Slavonski Brod, Trg pobjede 2

II. Testiranju mogu pristupiti samo one osobe koje se imaju smatrati kandidatima/kinjama sukladno članku 10. Uredbe.

III. Testiranju mogu pristupiti samo oni kandidati/kinje koji pravovremeno dođu u zakazani dan i vrijeme iz točke I. ove obavijesti, te dokažu svoj identitet važećom identifikacijskom ispravom.

IV. Sadržaj i način testiranja kandidata/kinja za radno mjesto državnoodvjetničkog savjetnika te pravni izvori za pripremu kandidata/kinja za testiranje objavljeni su na web stranici Državnog odvjetništva Republike Hrvatske ([www.dorh.hr](http://www.dorh.hr)) istovremeno s objavom javnog natječaja.

V. Raspored održavanja razgovora (intervjua) s komisijom biti će utvrđen po završetku pisanog dijela testiranja, a o čemu će kandidati/kinje biti neposredno obaviješteni.

VI. Kandidat/kinja koji nije pristupio/la testiranju više se ne smatra kandidatom/kinjom u postupku.

VII. Čelniku tijela Komisija dostavlja izvješće o provedenom postupku koje potpisuju svi članovi Komisije.

VIII. Izabranom kandidatu/kinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta i uvjerenja nadležnog suda da se protiv njega/nje ne vodi kazneni postupak.

IX. Za najboljeg kandidata/kinju Općinsko državno odvjetništvo u Slavonskom Brodu sukladno odredbama čl. 122. stavak 3. Zakona o državnom odvjetništvu (Narodne novine broj 67/2018 i 21/2022) podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se utvrđuje provođenje sigurnosnih provjera.

 X. Čelnik tijela donosi rješenje o prijmu u državnu službu na neodređeno vrijeme izabranog kandidata/kinje, a koje se dostavlja kandidatima/kinjama javnom objavom putem web stranice Ministarstva pravosuđa, uprave i digitalne transformacije i web stranice Državnog odvjetništva Republike Hrvatske. Dostava rješenja kandidatima/kinjama smatra se obavljenom istekom osmog dana od dana objave na web stranici Ministarstva pravosuđa, uprave i digitalne transformacije.

 KOMISIJA ZA PROVEDBU JAVNOG NATJEČAJA